Amerikinis gandrėnas
Amerikinis gandrėnas (Mycteria americana) – gandrinių (Ciconiidae) šeimos stambus, aukštas pelkių paukštis. Kūnas iki 85-115 cm aukščio. Atstumas tarp išskėstų sparnų viršūnių – 150-175 cm. Svoris 2,0-2,6 kg. Didenė kūno dangos dalis balta, išskyrus galvą, uodegą ir apatines sparnų dalis. Suaugusių paukščių galva tamsiai pilka arba beveik juoda, jauniklių pilkai ruda. Uodegoje ir sparnų apatinėje dalyje yra daug juodų plunksnų, kurios gerai matomos paukščiui skrendant. Snapas 15-23 cm ilgio, storas, gale užlenktas į apačią; pamatinė snapo dalis juoda, likusi – šviesiai geltona. Letenos ilgos, tamsiai pilkos, galuose raudonai rudos. Lytinis dimorfizmas neišreikštas. Tai vienintelė gandrinių šeimos rūšis, perinti JAV.